b'\n_START_ARTICLE_\nNad\xc5\xa1kof\n_START_PARAGRAPH_\nNad\xc5\xa1kof je izraz za cerkvenega dostojanstvenika v kr\xc5\xa1\xc4\x8danskih cerkvah. V sedanjosti se je med nad\xc5\xa1kofi uveljavil izraz ordinarij. Le-to poimenovanje pa prite\xc4\x8de samo nad\xc5\xa1kofu v nad\xc5\xa1kofiji. Je administrativni in/ali \xc4\x8dastni naziv za enega izmed \xc5\xa1kofov v neki nad\xc5\xa1kofiji. Ostali \xc5\xa1kofje te iste nad\xc5\xa1kofije so pomo\xc5\xbeni \xc5\xa1kofje le-tega nad\xc5\xa1kofa. V \xc5\xa1kofiji pa se uporablja samo izraz \xc5\xa1kof, ki ima ob sebi tudi pomo\xc5\xbene \xc5\xa1kofe. Dejansko so po stopnji posve\xc4\x8denosti vsi na enaki ravni, torej \xc5\xa1kofje, razlikujejo se samo po dodeljenih upravnih funkcijah. V zgodovinsko pomembnej\xc5\xa1ih nad\xc5\xa1kofijah (metropolijah), nad\xc5\xa1kof po navadi nosi tudi \xc4\x8dastni naziv metropolit. Metropolija je vedno lahko le nad\xc5\xa1kofija in nikoli samo \xc5\xa1kofija.'